# Felnőttképzési szolgáltatásaink

Alapítványunk, mint felnőttképzési intézmény kétféle felnőttképzési szolgáltatást nyújt:

* Előzetes tudásszint felmérés
* Képzési szükségletek felmérése és képzési tanácsadás

## Előzetes tudásszint felmérés folyamata

A hallgatók előzetes tudásának és előfeltevéseinek óriási jelentősége van a képzés szempontjából. Annak ellenére, hogy az előzetes tudásszint mérés, mint felnőttképzési szolgáltatás választható eleme a képzési tevékenységnek - amelyet alapítványunk térítésmentesen nyújt a hallgatók számára – ezt a szolgáltatást beépítettük az összes képzésünkbe kétféleképpen. Lehetőség van arra, hogy a hallgatóknak előzetesen küldjük ki tudásszint-felmérő kérdőívet, melyet az oktatók részére továbbítunk, illetve ez történhet a csoportnyitó foglalkozáson az is. Ezen az indító tréningen az ismerkedésen, az elvárások tisztázásán túl, körbejárjuk a képzés fő tartalmi elemeit, és kiscsoportokban, indirekt formában feltárjuk az előismeretek és előfeltevéseket.

Az előzetesen megszerzett tudásmérés szolgáltatást térítésmentesen biztosítjuk a jelentkezők részére, melynek célja információszerzés az oktatók felé a hallgatók ismereteiről. A kreditpontot adó továbbképzések sajátossága, hogy a hiányzást minden esetben már az akkreditációs anyag beadásakor meghatározzuk. Ezt az óraszámot a résztvevők nem léphetik túl. Kötelező továbbképzések esetében tanórák alóli felmentés a tudásszint beszámításával sem adható.

Egyéb továbbképzések esetében az előzetes tudásszint beszámítására mindig az adott képzési programban meghatározott feltételekkel van lehetőség. A képzési programban meghatározásra kerül az is, hogy milyen mértékű felmentés adható a résztvevőnek. Az előzetes tudásszint-felmérések dokumentumait az adott képzés dokumentumaival együtt kezeljük. A felmérésekről nyilvántartást vezetünk.